Johan Remen Evensen

Johan Remen Evensen (sündinud 16. septembril 1985 Øksnesis) on endine Norra suusahüppaja. 

Maailma karikasarjas osales Evensen esimest korda 6. detsembril 2008 Trondheimis ja sai 10. koha. Nädal aega hiljem jõudis ta juba Pragelatos poodiumile, kui oli kolmas. Esimese võidu MK-sarjas sai Evensen 2010.–2011. aasta maailma karikasarja Vikersundi lennumäe etapil 12. veebruaril 2011, kui jagas MK-etapi kvalifikatsioonis esikohta Gregor Schlierenzaueriga.

Esimest korda osales Evensen suurvõistlusel 2009. aasta MM-il Liberecis, kui ta kuulus Norra võistkonda meeskonnavõistluses ja sai seal hõbemedali. Individuaalselt oli ta normaalmäel 27. ja suurel mäel 30.

2010. aasta taliolümpiamängudel Vancouveris sai ta meeskonnavõistluse pronksmedali. Individuaalselt oli ta suurel mäel 15. 2010. aasta suusalennu MM-il Planicas sai Evensen meeskonnavõistluses hõbemedali.

2011. aasta MM-il Oslos sai Evensen juba kolmanda järjestikuse meeskondliku hõbemedali. Individuaalselt oli ta väikesel mäel 46. ja suurel mäel 14.

Evenseni nimel on suusahüpete maailmarekord 246,5 meetrit, mille ta hüppas 11. veebruaril 2011 Vikersundi lennumäel.

 Saavutused 
 27px Olümpiamängudel 
 2010  Vancouveris
 15px pronksmedal meeskonnavõistluses

 Maailmameistrivõistlustel 
 2009  Liberecis
  hõbemedal meeskonnavõistluses
 2010  Planicas
  hõbemedal meeskonnavõistluses
 2011  Oslos
  hõbemedal meeskonnavõistluses

 Maailma karikasarjas 

Johan Remen Evensen on osalenud 3. novembri 2011 seisuga 64 MK-etapil ja jõudnud esikolmikusse 6 korral, neist 1 etapi on ta võitnud: 12. veebruaril 2011 Norras Vikersundis 225 m mäel.

 Välislingid 
 Johan Remen Evenseni koduleht 


Kategooria:Norra suusahüppajad
Kategooria:Sündinud 1985